CELEX: 32017D0197
Language: et
Date: 2017-02-02 00:00:00
Title: Komisjoni rakendusotsus (EL) 2017/197, 2. veebruar 2017, millega muudetakse komisjoni rakendusotsust (EL) 2016/1138 teatavate tähtaegade osas, mis on ette nähtud UN/CEFACTi standardite kasutamiseks kalandusteabe vahetamiseks (teatavaks tehtud numbri C(2017) 457 all)

4.2.2017   
            
            
               ET
            
            
               Euroopa Liidu Teataja
            
            
               L 31/27
            
         KOMISJONI RAKENDUSOTSUS (EL) 2017/197,
   2. veebruar 2017,
   millega muudetakse komisjoni rakendusotsust (EL) 2016/1138 teatavate tähtaegade osas, mis on ette nähtud UN/CEFACTi standardite kasutamiseks kalandusteabe vahetamiseks
   
      
         (teatavaks tehtud numbri C(2017) 457 all)
      
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artikleid 111 ja 116,
   võttes arvesse komisjoni 8. aprilli 2011. aasta rakendusmäärust (EL) nr 404/2011, millega kehtestatakse nõukogu määruse (EÜ) nr 1224/2009 (millega luuakse ühenduse kontrollisüsteem ühise kalanduspoliitika eeskirjade järgimise tagamiseks) üksikasjalikud rakenduseeskirjad, (2) eriti selle artiklit 146j,
   ning arvestades järgmist:
   
               (1)
            
            
               Lipuliikmesriigi süsteemid peavad võimaldama saata laevaseiresüsteemi andmeid ja vastata taotlustele, mis käsitlevad laevaseiresüsteemide andmeid, kasutades selleks ÜRO kaubanduse hõlbustamise ja elektroonilise äritegevuse keskuse (UN/CEFACT) standardit vastavalt rakendusmääruse (EL) nr 404/2011 artiklile 146f.
            
         
               (2)
            
            
               Rakendusmääruse (EL) nr 404/2011 artikli 146d kohaselt tuleb kõik teated, sh laevaseiresüsteemide andmed, edastada kalandusandmete vahetamise elektroonilise võrgu („transpordikiht“) kaudu, mille komisjon on teinud liikmesriikidele kättesaadavaks.
            
         
               (3)
            
            
               Komisjoni rakendusotsusega (EL) 2016/1138 (3) on kehtestatud tähtajad UN/CEFACTi standardite kasutamiseks kalandusteabe vahetamiseks.
            
         
               (4)
            
            
               Transpordikihi võrgu kasutuselevõtt viibis neli kuud ning liikmesriikidel on vaja piisavalt aega selle paigaldamiseks ja katsetamiseks.
            
         
               (5)
            
            
               Seega on asjakohane lükata rakendusotsusega (EL) 2016/1138 kehtestatud teatavaid tähtaegu selliste UN/CEFACTi standardite kasutamiseks edasi.
            
         
               (6)
            
            
               Seepärast tuleks rakendusotsust (EL) 2016/1138 vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Laevaseiresüsteemi andmete vahetamine
   Rakendusotsuse (EL) 2016/1138 artikkel 1 asendatakse järgmisega:
   
      „Artikkel 1
      1.   Alates 1. veebruarist 2017 muudetakse rakendusmääruse (EL) nr 404/2011 artiklis 146f osutatud laevaseiresüsteemi andmete esitamiseks kasutatavat vormi ja vastavaid rakendusdokumente vastavalt Euroopa Komisjoni kalanduse veebisaidi põhiandmeregistri lehel avaldatud vormile „UN/CEFACT P 1000-7: laevade asukoha määramise spetsifikatsioonid“.
      2.   Alates 1. juulist 2018 peavad lipuliikmesriigi süsteemid võimaldama vastata taotlustele, mis käsitlevad laevaseiresüsteemide andmeid, vastavalt rakendusmääruse (EL) nr 404/2011 artikli 146f lõikele 3, kasutades käesoleva artikli lõike 1 kohaselt muudetud vormi.“
   
   Artikkel 2
   Adressaadid
   Käesolev otsus on adresseeritud liikmesriikidele.
   
      Brüssel, 2. veebruar 2017
      
         
            Komisjoni nimel
         
         
            komisjoni liige
         
         Karmenu VELLA
      
   
   
      (1)  ELT L 343, 22.12.2009, lk 1.
   
      (2)  ELT L 112, 30.4.2011, lk 1.
   
      (3)  Komisjoni 11. juuli 2016. aasta rakendusotsus (EL) 2016/1138, millega muudetakse UN/CEFACTi standardil põhinevaid vorme kalandusteabe vahetamiseks (ELT L 188, 13.7.2016, lk 26).